**Jacksonville Jaguars** su momčad američkog nogometa iz Jacksonvillea u Floridi. Natječu se u južnoj diviziji AFC konferencije u NFL ligi. 
Klub se počeo natjecati 1995. godine kao član sada bivše centralne divizije AFC-a, a najveći uspjesi dosad su dva konferencijska finala.
Jaguarsi svoje domaće utakmice igraju na stadionu EverBank Field.

Povijest kluba
--------------

### Počeci kluba pod Tomom Coughlinom

Povijest Jaguarsa počinje 1993. godine kada grad Jacksonville dobiva (uz Charlotte u Sj. Carolini) NFL momčad nakon odluke lige o proširenju.  Do 1993. postojale su razne mogućnosti preseljenja neke druge momčadi u Jacksonville (npr. Baltimore Coltsi, New Orleans Saintsi, Houston Oilersi), ali ni jedna se nije ostvarila. Jacksonville je 1993. čak i smatran kao najmanje izgledan kandidat o dobivanju momčadi, ali ipak u izboru pobjeđuje gradove Baltimore, St. Louis i Memphis (sva ta tri grada danas imaju ili su imali svoju momčad u NFL ligi). Za prvog glavnog trenera bio je izabran Tom Coughin, dotadašnji trener u ekipi sveučilišta Boston College.

Coughlin dotad u NFL ligi nije radio ni kao glavni trener ni kao koordinator obrane ili napada pa je taj potez uprave smatran riskantnim. Prvu sezonu Jaguarsi, predvođeni *quarterbackom* Markom Brunellom i *offensive tackleom* Tonyem Bosellijem, završavaju sa 4 pobjede (u ukupno 16 utakmica). Prvi veliki uspjeh slijedi već iduće godine. Jaguarsi 1996. tek u posljednjoj utakmici regularnog dijela sezone protiv Atlanta Falconsa osiguravaju nastup u doigravanju. Prva utakmica im donosi susret protiv favorita Buffalo Billsa koje pobjeđuju 30:27. Istim rezultatom Jaguarsi u divizijskoj rundi pobjeđuju još veće favorite (po mnogima najjaču momčad te sezone) Denver Broncose i tako dolaze do konferencijskog finala protiv New England Patriotsa predvođenih *quarterbackom* Drewom Bledsoeom. Tu priča za njih zavšava porazom od Patriotsa 20:6.

### Novi uspjesi

Iduće tri sezone momčad dokazuje da uspjeh iz prethodne sezone nije bio slučajan te se svaki put plasiraju u doigravanje. Nakon 11 pobjeda 1997. dolaze do wild-card runde gdje gube od Broncosa Johna Elwaya i Terrella Davisa, a 1998. po prvi put u povijesti osvajaju diviziju i dolaze do divizijske runde doigravanja gdje ih izbacuju New York Jetsi pobjedom 34:24.
Sa čak 14 pobjeda 1999. postaju najbolja ekipa lige u regularnom dijelu sezone te ponovno osvajaju diviziju. Status favorita potvrđuju pobjedom od čak 62:7 nad Miami Dolphinsima (čijem je *quarterbacku* Danu Marinu to bila posljednja utakmica u karijeri). U konferencijskom finalu ih čekaju Tennessee Titansi koji su im nanijeli jedina dva poraza ranije te sezone. Titansi pobjeđuju i ovaj put, i to rezultatom 33:14. Za Jaguarse je to bila četvrta sezona zaredom da su se plasirali u *playoff* (i četvrta ukupno u njihovih prvih pet sezona igranja u NFL-u).
Nakon četiri sezone u doigravanju, Jaguarsi iduće četiri bilježe gubitničke omjere pobjeda i poraza. Za upravu je to izgleda bilo previše te trener Coughlin dobiva otkaz nakon sezone 2002. To je također bila i posljednja sezona u Jaguarsima za Marka Brunella.

### Jack Del Rio kao trener

Jack Del Rio, dotadašnji koordinator obrane Carolina Panthersa, postaje novi glavni trener Jaguarsa 2003. godine. Prvu sezonu pod Del Riom momčad završava sa samo 5 pobjeda, ali već su iduću, predvođeni *quarterbackom* Byronom Leftwichem, na pragu doigravanja sa 9 pobjeda. Jaguarsi su 2005. konačno u formi i ulaze u doigravanje po prvi put od 1999. ali tu gube od kasnijih prvaka New England Patriotsa *quarterbacka* Toma Bradya u wild-card rundi sa 28:3.

Maurice Jones-Drew
Sljedeće, i do danas posljednje pojavljivanje Jaguarsa u doigravanju, bilo je 2007. Tada momčad (u kojoj glavna zvijezda pomalo postaje *running back* Maurice Jones-Drew) pobjeđuje Pittsburgh Steelerse u wild-card rundi, da bi u idućoj ponovno izgubila od Patriotsa (ovaj put 31:20).

### 2007. do danas

Nakon sezone 2007. za Jaguarse dolazi doba loših rezultata momčadi i pada posjećenosti njihovih domaćih utakmica. Pojavljuju se čak i glasine o preseljenju momčadi, i to u Los Angeles, koji je bez NFL momčadi od 1995. kada Raidersi odlaze u Oakland. Mada je došlo do porasta broja gledatelja u sezoni 2010. godine, rezultati postaju sve gori. Jaguarsi 2012. bilježe samo dvije pobjede te su najslabija momčad lige uz Kansas City Chiefse. Nakon te sezone, trener Mike Mularkey dobiva otkaz, a momčad preuzima dotadašnji koordinator obrane Seattle Seahawksa Gus Bradley. Bradley u sezoni 2013 vodi momčad do 4 pobjede čime osvajaju treće mjesto u svojoj diviziji.

Učinak po sezonama od 2002.
---------------------------

| Sezona | Divizija | Regularni dio sezone | Uspjeh u playoffu |
| --- | --- | --- | --- |
| Pobjede | Porazi | Neriješeno | Plasman |
| 2002. | AFC Jug | 6 | 10 | 0 | 3. | nisu se plasirali |
| 2003. | AFC Jug | 5 | 11 | 0 | 3. | nisu se plasirali |
| 2004. | AFC Jug | 9 | 7 | 0 | 2. | nisu se plasirali |
| 2005. | AFC Jug | 12 | 4 | 0 | 2. | došli do wild-card runde (poraženi od New England Patriotsa 28:3) |
| 2006. | AFC Jug | 8 | 8 | 0 | 3. | nisu se plasirali |
| 2007. | AFC Jug | 11 | 5 | 0 | 2. | došli do divizijske runde (poraženi od New England Patriotsa 31:20) |
| 2008. | AFC Jug | 5 | 11 | 0 | 4. | nisu se plasirali |
| 2009. | AFC Jug | 7 | 9 | 0 | 4. | nisu se plasirali |
| 2010. | AFC Jug | 8 | 8 | 0 | 2. | nisu se plasirali |
| 2011. | AFC Jug | 5 | 11 | 0 | 3. | nisu se plasirali |
| 2012. | AFC Jug | 2 | 14 | 0 | 4. | nisu se plasirali |
| 2013. | AFC Jug | 4 | 12 | 0 | 3. | nisu se plasirali |
|

Izvori
------

1. ↑  „PRO FOOTBALL; N.F.L. Expansion Surprise: Jacksonville Jaguars". nytimes.com. 1. prosinca 1993.. Pristupljeno 17. siječnja 2014.
2. ↑  „Surprise! It's Jacksonville In Nfl Landslide". chicagotribune.com. 1. prosinca 1993.. Pristupljeno 17. siječnja 2014.
3. ↑  „Marino's forgettable finale". jacksonville.com. 11. ožujka 2000.. Pristupljeno 17. siječnja 2014.
4. ↑  „Jaguars fire Coughlin after eight years". sportsillustrated.cnn.com. 30. prosinca 2002.. Pristupljeno 17. siječnja 2014.
5. ↑  „Jaguars OK with new assistant's past". jacksonville.com. 29. siječnja 2003.. Pristupljeno 17. siječnja 2014.
6. ↑  „NFL to Los Angeles: Eventually, the Jacksonville Jaguars Will Move". bleacherreport.com. 15. lipnja 2011.. Pristupljeno 17. siječnja 2014.
7. ↑  „Jaguars hire Gus Bradley as head coach". usatoday.com. 17. siječnja 2013.. Pristupljeno 17. siječnja 2014.

| * p
* r
* u
National Football League (2015) |
| --- |
| AFC | 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

|  |  |  |  |
| --- | --- | --- | --- |
| Istok | Sjever | Jug | Zapad |
|  |
| 
Buffalo Bills
Miami Dolphins
New England Patriots
New York Jets
 | 
Baltimore Ravens
Cincinnati Bengals
Cleveland Browns
Pittsburgh Steelers
 | 
Houston Texans
Indianapolis Colts
Jacksonville Jaguars
Tennessee Titans
 | 
Denver Broncos
Kansas City Chiefs
Oakland Raiders
Los Angeles Chargers
 |

 |

 |
| NFC | 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

|  |  |  |  |
| --- | --- | --- | --- |
| Istok | Sjever | Jug | Zapad |
|  |
| 
Dallas Cowboys
New York Giants
Philadelphia Eagles
Washington Redskins
 | 
Chicago Bears
Detroit Lions
Green Bay Packers
Minnesota Vikings
 | 
Atlanta Falcons
Carolina Panthers
New Orleans Saints
Tampa Bay Buccaneers
 | 
Arizona Cardinals
Los Angeles Rams
San Francisco 49ers
Seattle Seahawks
 |

 |

 |